《次乔白岩谢寄山巾》
明代·林俊

山人石屋带云开，旧雨时时梦往来。分去葛巾笼日月，配之蒲萐谢风埃。

独行栗里名偏盛，小制伊川式许猜。脱尽寰区与烟水，不烦宿留向东莱。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。